Jabarkan Matlamat KPIP dari Kesatuan Pelajar-Pelajar Islam Perak dalam bahasa melayu

Menjadi badan yang mewakili dan menyatukan pelajar-pelajar Islam di negeri Perak yang memperjuangkan cita-cita Islamiyah.

Mempertingkatkan ilmu pengetahuan dan memahami prinsip-prinsip Islam dan menerima sepenuhnya sistem hidup Islam.

Menyemai ikatan ukhuwwah di kalangan ahli.

Memimpin pelajar/belia ke arah penghayatan nilai-nilai Islam.

Memelihara dan mempertahankan hak dan kehormatan ahli.

Memenuhi kekurangan penyebaran dakwah di kalangan pelajar/belia dengan perlaksanaan pelbagai aktiviti.

Mengumpul sejumlah wang demi menjayakan misi dan memberi khidmat bantuan kepada pelajar/belia.

Pendidikan merupakan teras kekuatan KPIP sejak lahirnya pertubuhan ini. Keupayaan KPIP dalam pembangunan pendidikan ini boleh dilihat dalam tiga peringkat iaitu rendah, menengah dan tinggi. Dengan kejituan modular komprehensif yang terancang, terhasillah program pendidikan Pusat Pelajar Islam (PPI), Pusat Pintar Sains dan Matematik (PPSM) dan Kolej Perak.

PPI merupakan institusi pendidikan yang ditubuhkan di bawah KPIP dan ditubuhkan pada 2 Mei 1991 dalam merealisasikan citra kepimpinan dan pendukung-pendukung KPIP dalam menyemarakkan ilmu dan pendidikan yang mapan kepada pelajar-pelajar.

PPSM di ilhamkan pada 23 Februari 2013 bagi menyemai ilmu yang bermanfaat kepada generasi pelajar hari ini. PPSM sebagai sebuah pusat perkembangan pembelajaran dan pengajaran (PdP) dalam subjek Sains dan Matematik.

Atas inisiatif barisan kepimpinan dan pendukung KPIP, penubuhan sebuah institusi pengajian tinggi digasaskan dalam menyemarakkan pusat pendidikan ilmu yang mapan dan seimbang. Jawatankuasa Penaja Penubuhan Kolej Perak ini telah merancang objektif, misi dan kandungan serta kursus bagi intipati IPT ini. Program yang bakal ditawarkan dijuruskan dalam pengajian peringkat Sijil dan Diploma yang menyediakan peluang belajar dalam bidang Pengajian Islam, Sains Halal, Keusahawanan, Kepimpinan dan Pengurusan, Ekonomi dan Muamalat, Teknologi Maklumat di samping kursus-kurus memantap penguasaan bahasa Arab dan bahasa Inggeris.